Държавен вестник, бр. 32, 2011 г., стр. 19

БРОЙ  32	
Д Ъ Р Ж А В Е Н  В Е С Т Н И К 	
СТР.  19  
Чл. 31. В МВР се извършва единствено 
технически преглед на боеприпасите и уста­
новяване на тяхната годност за използване по 
предназначение. 
Чл. 32. Физическите и юридическите лица, 
получили огнестрелни оръжия от МВР под 
наем, задължително ги представят за техниче­
ски преглед два пъти годишно в съответната 
структура по обявен график.
Чл. 33. (1) Извършените в МВР технически 
прегледи на огнестрелни оръжия – собственост 
на физически и юридически лица, както и на 
отдадените под наем от МВР на физически 
или юридически лица се заплащат по цени, 
определени от Министерския съвет.
(2) За извършените технически прегледи на 
собствениците и наемателите на огнестрелни 
оръжия се издава фактура от съответната 
структура на МВР.
Чл. 34. (1) Служителите, извършващи техни­
ческите прегледи, водят на отчет огнестрелните 
оръжия в дневник.
(2) В дневника по ал. 1 се вписват собстве­
никът (наемателят) на огнестрелното оръжие, 
серията и номерът на разрешението за съхра­
нение, носене и употреба, калибърът, видът, 
марката, моделът и фабричният номер и/
или уникалната маркировка на огнестрелното 
оръжие, както и номерът на удостоверението 
за годност за употреба.
Г л а в а  п е т а
ПРОДАЖБА НА ОРЪЖИЯ, БОЕПРИПАСИ, 
ВЗРИВНИ ВЕЩЕСТВА И ПИРОТЕХНИЧЕ­
СКИ ИЗДЕЛИЯ И ОТДАВАНЕ ПОД НАЕМ 
НА ОГНЕСТРЕЛНИ ОРЪЖИЯ НА ФИЗИЧЕ­
СКИ И ЮРИДИЧЕСКИ ЛИЦА
Раздел I
Продажба на огнестрелни оръжия на служите­
ли на Министерството на вътрешните работи
Чл. 35. (1) Продажба на пистолет или ре­
волвер – собственост на МВР, се извършва на 
следните лица, получили разрешение за при­
добиване на късоцевно огнестрелно оръжие, 
издадено при условията и по реда на ЗОБВВПИ:
1. служители на МВР;
2. държавни служители на МВР с прекратено 
служебно правоотношение;
3. лица с прекратено трудово правоотно­
шение. 
(2) Не се извършва продажба на пистолет или 
револвер на служител от МВР, на когото е на­
ложено дисциплинарно наказание „уволнение“.
(3) Продажбата на пистолет или револвер 
на лицата по ал. 1 се извършва от директорите 
на структурите на МВР със статут на юриди­
чески лица.
(4) Лицата по ал. 1 могат да закупят само 
един пистолет или револвер, включени в спи­
сък на разрешените за продажба пистолети 
и револвери, били в експлоатация в МВР не 
по-малко от 15 години.
(5) Списъкът по ал. 4 се изготвя и акту­
ализира от ДУССД – МВР и се утвърждава от 
министъра на вътрешните работи.
Раздел II
Продажба на оръжия, боеприпаси, взривни 
вещества и пиротехнически изделия и отдаване 
под наем на огнестрелни оръжия на физически 
и юридически лица
Чл. 36. (1) Министерството на вътрешните 
работи продава ОБВВПИ, разрешени от закона 
и включени в списъка на залежали и излишни 
ОБВВПИ, оптически прибори, резервни части 
и снаряжение в МВР към 1 януари на съответ­
ната година, предложени за продажба. 
(2) Списъкът по ал. 1 се изготвя ежегодно 
от ДУССД – МВР и при необходимост се ак­
туализира в рамките на календарната година, 
за която е издаден. Списъкът се утвърждава 
от министъра на вътрешните работи.
(3) В списъка по ал. 1 се отразяват кате­
горията, комплектоваността и опаковката на 
оръжията и производствените данни (година на 
производство), видът на опаковката и количе­
ствата, съхранявани в единица щатна опаковка 
за БВВПИ.
(4) Списъкът по ал. 1 съдържа два раздела: 
първи раздел – „ОБВВПИ, оптически прибо­
ри, резервни части и снаряжение за търговска 
реализация“, и втори раздел – „БВВПИ за 
утилизация“:
1. в първи раздел се включват:
а) оръжия, боеприпаси, взривни вещества, 
пиротехнически изделия и оптически прибори 
от първа, втора и трета категория;
б) резервни части и снаряжение, годни за 
търговска реализация;
2. във втори раздел се включват:
а) боеприпаси, взривни вещества и пиротех­
нически изделия от трета категория;
б) боеприпаси, взривни вещества и пиротех­
нически изделия от първа и втора категория, 
които са били в първи раздел на списъка и не 
са намерили търговска реализация и по реда 
на чл. 37, ал. 3.
(5) Боеприпаси, взривни вещества и пиротех­
нически изделия, опасни за бойно използване и 
дългосрочно съхранение, прекатегоризирани в 
трета категория и включени във втори раздел 
на списъка, не могат да бъдат продавани, а 
само утилизирани.
(6) Боеприпаси, взривни вещества и пиротех­
нически изделия, включени във втори раздел 
на списъка, без тези по ал. 5, могат да бъдат 
продавани, ако за тях не е открита процедура 
по утилизация.